Diari Oficial de la Generalitat Valenciana


Sumari del DOGV 9770, del 19-01-2024 (2024/210)

Anunci pel qual se sotmet a informació pública el projecte bàsic del nou accés nord a Carcaixent des de la CV-50.
-----------------------------------------------------------------------------------------------------------------

### Dades del document

Número de DOGV
:   9770

Data del DOGV
:   19-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/210


Data del document
:   18-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

Anunci pel qual se sotmet a informació pública el projecte bàsic del nou accés nord a Carcaixent des de la CV-50. [2024/210]  
  
La Direcció General d'Infraestructures i Projectes Urbans, de la Conselleria de Medi Ambient, Aigua, Infraestructures i Territori, ha aprovat provisionalment el projecte de referència en data 12 de desembre de 2023, i, com a conseqüència, s'obri el tràmit d'informació pública en la forma prevista en la Llei 39/2015, d'1 d'octubre, del procediment administratiu comú de les administracions públiques. El projecte bàsic del nou accés nord a Carcaixent des de la CV-50 està subjecte a avaluació d'impacte ambiental ordinària.   
L'esmentat període d'informació pública s'obri als efectes de la legislació general, legislació sectorial, i també als previstos en la Llei 21/2013, de 9 de desembre, d'avaluació ambiental, per la qual cosa fa referència a l'estudi d'impacte ambiental i a l'estudi d'integració paisatgística.  
Per tot això, la Conselleria de Medi Ambient, Aigua, Infraestructures i Territori, acorda:  
Exposar al públic el projecte bàsic, l'estudi d'impacte ambiental i l'estudi d'integració paisatgística del nou accés nord a Carcaixent des de la CV-50, per un termini de 30 dies hàbils, comptats a partir de l'endemà de la publicació en el Diari Oficial de la Generalitat Valenciana.  
  
Durant este període, el projecte podrà consultar-se en la pàgina web   
  
https://mediambient.gva.es/es/web/carreteras/proyectos-en-participacion-publica  
També es podrà consultar un exemplar en paper en els ajuntaments afectats (Alzira i Carcaixent) i en les oficines del Servei de Planificació, de la Conselleria de Medi Ambient, Aigua, Infraestructures i Territori, de la torre 1 de la Ciutat Administrativa 9 d'Octubre (c/ Democràcia, 77, 46532 València), per a aquells interessats que no disposen de mitjans per a la consulta telemàtica. Per a procedir a la consulta presencial del projecte en el Servei de Planificació serà necessari concertar cita prèvia en el telèfon 703 465 158 o a través de l'adreça electrònica servicioplanificacion\_uwkpt@nop.vu.  
Les observacions i al·legacions hauran de ser remeses a la Direcció General d'Infraestructures i Projectes Urbans, de la Conselleria de Medi Ambient, Aigua, Infraestructures i Territori. Es podran presentar via telemàtica a través de la seu electrònica de la Generalitat, accedint a l'enllaç   
https://www.gva.es/es/web/portal/inicio/procedimientos'id\_proc=18458,   
o a través de qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 18 de desembre de 2023.- La directora general d'Infraestructures i Projectes Urbans: María José Martínez Ruzafa.